CELEX: 62011CA0275
Language: et
Date: 2013-03-07 00:00:00
Title: Kohtuasi C-275/11: Euroopa Kohtu (esimene koda) 7. märtsi 2013 . aasta otsus (Bundesfinanzhofi (Saksamaa) eelotsusetaotlus) — GfBk Gesellschaft für Börsenkommunikation mbH versus Finanzamt Bayreuth (Maksustamine — Käibemaks — Direktiiv 77/388/EMÜ — Eriotstarbeliste investeerimisfondide haldamise maksuvabastus — Ulatus)

27.4.2013   
            
            
               ET
            
            
               Euroopa Liidu Teataja
            
            
               C 123/3
            
         Euroopa Kohtu (esimene koda) 7. märtsi 2013. aasta otsus (Bundesfinanzhofi (Saksamaa) eelotsusetaotlus) — GfBk Gesellschaft für Börsenkommunikation mbH versus Finanzamt Bayreuth
   (Kohtuasi C-275/11) (1)
   
   (Maksustamine - Käibemaks - Direktiiv 77/388/EMÜ - Eriotstarbeliste investeerimisfondide haldamise maksuvabastus - Ulatus)
   2013/C 123/04
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebuse esitaja: GfBk Gesellschaft für Börsenkommunikation mbH
   
      Vastustaja: Finanzamt Bayreuth
   
      Ese
   
   Eelotsusetaotlus — Bundesfinanzhof — Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) — Eriotstarbeliste investeerimisfondide haldamise maksuvabastus — Ulatus
   
      Resolutsioon
   
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 B osa punkti d alapunkti 6 tuleb tõlgendada nii, et kolmanda isiku poolt eriotstarbelise investeerimisfondi valitsejale osutatavad investeerimisnõustamise teenused kuuluvad selles sättes ette nähtud maksuvabastuse kohaldamiseks mõiste „eriotstarbelise investeerimisfondi haldamine” alla, isegi siis, kui kolmas isik ei tegutsenud volituse alusel nõukogu 20. detsembri 1985. aasta direktiivi 85/611/EMÜ avatud investeerimisfonde (UCITS) käsitlevate õigus- ja haldusnormide kooskõlastamise kohta (muudetud Euroopa Parlamendi ja nõukogu 21. jaanuari 2002. aasta direktiiviga 2001/107) artikli 5g mõttes.
   
      (1)  ELT C 269, 10.9.2011.